open-index/open-wikipedia-markdown huggingface dataset:
मृदु शक्ति

right|thumb|300px|जोसेफ निये द्वारा लिखित पुस्तक : सॉफ्ट पॉवर
अंतरराष्ट्रीय संबन्धों के सन्दर्भ में, सहयोग तथा किसी प्रकार के आकर्षण के द्वारा वांछित परिणाम प्राप्त करने की क्षमता **सौम्य शक्ति** या **मृदु शक्ति** (soft power) कहलाती है। इसके विपरीत 'कठोर शक्ति' (hard power) उस क्षमता को कहते हैं जो बल (सैन्य बल) द्वारा या धन देकर इच्छित परिणाम प्राप्त करती है।

मृदु शक्ति की धारणा हारवर्ड विश्वविद्यालय के जोसेफ निये (Joseph Nye) द्वारा विकसित की गयी। उन्होने 'सॉफ्ट पॉवर' शब्द का प्रयोग सबसे पहले १९९० में लिखित अपनी पुस्तक 'बाउण्ड टू लीड : द चेंजिंग नेचर ऑफ अमेरिकन पॉवर' में किया। उन्होने इसको 'सॉफ्ट पॉवर : द मीन्स तू सक्सेस इन वर्ल्द पॉलिटिक्स' नामक अपनी अगली पुस्तक में और विकसित किया। आजकल इस शब्द का प्रयोग अन्तरराष्ट्रीय सम्बन्धों के सन्दर्भ में बहुत अधिक प्रयुक्त होता है। 

सन २०१३ के मोनोकिल सॉफ्ट पॉवर सर्वे के अनुसार जर्मनी सर्वाधिक सौम्य शक्ति (सॉफ्ट पॉवर) वाला देश है।

## मृदुशक्ति के रूप में भारत
भारत ने अपने सॉफ्ट पॉवर के माध्यम से विश्व समुदाय में सम्मानजनक स्थान प्राप्त किया है। भारत के सॉफ्ट पॉवर के उदाहरण हैं-    भारत की आध्यात्मिकता, योग, दर्शन, धर्म आदि के साथ-साथ अहिंसा, लोकतांत्रिक विचार आदि। भारत के पास संगीत, नृत्य, चित्रकला, मूर्तिकला, वास्तुकला, साहित्य, चिकित्सा आदि की व्यापक सांस्कृतिक विरासत है जिसने अनेक देशों को प्रभावित किया है। भारतीय सिनेमा ने लंबे समय तक एशिया, अफ्रीका और अन्य क्षेत्रों में भारी संख्या में दर्शकों को आकर्षित किया है। भारत द्वारा प्रस्तावित अंतरराष्ट्रीय योग दिवस पर वैश्विक भागीदारी ने भारत की सॉफ्ट पॉवर छवि को मजबूत किया।  भारत द्वारा हाल ही में प्रक्षेपित सार्क सेटेलाइट भी भारत की सॉफ्ट पॉवर कूटनीति का हिस्सा है। भारत संयुक्त राष्ट्र के ‘शांति अभियानों’ में अपने सैनिक भेजने वाला दूसरा सबसे बड़ा देश है।भारत अपने सांस्कृतिक संस्थानों में निवेश बढ़ाकर, पर्यटन, सिनेमा, खेल, कला-संस्कृति आदि को बढ़ावा देकर सॉफ्ट पॉवर की छवि को ओर मजबूत कर सकता है। 

## सन्दर्भ

## इन्हें भी देखें
*संस्कृति
*राजनय
*वृहद भारत
*पूर्व की ओर देखो (नीति)
*विचारधारा (आइडियोलोजी)
*प्रवासी भारतीय
*प्रभावक्षेत्र
*बॉलीवुड
*गुटनिरपेक्ष आन्दोलन
*महात्मा बुद्ध
*महात्मा गाँधी
*अहिंसा
*पंचशील
*योग
*भारतविद्या
*स्मार्ट शक्ति
*महाशक्ति

## बाहरी कड़ियाँ
* भारतीय नम्र शक्ति क्या है और भारत कैसे इसका लाभ उठा सकता है (स्वामी वामदेव शास्त्री ; ५ फरवरी २०१९)
* योग, बॉलीवुड के सहारे भारत सॉफ्ट सुपर पावर बनने की दहलीज़ पर?
* Greater India in Sanskrit literature
* हार्ड पॉवर, साफ्ट पॉवर, स्मार्ट पॉवर (लालकृष्ण आडवाणी)
* विश्व मंच पर भारत 
* वैश्विक फलक पर चीन का समय पूर्व वर्चस्व? (बिजनेस स्टैण्डर्ड)
* 'भारत को सॉफ़्ट पावर बेचने की कोशिश करनी होगी' (जागरण)
* Bollywood in Latin America – India’s Soft Power
* ArgumentThe Rise of India's Soft Power
* From the Buddha to Bollywood to BPOs: A brief history of India’s soft power
* To Deploy the Soft Power of Buddhism, India Needs to Embrace the Sangha

श्रेणी:अंतरराष्ट्रीय संबन्ध
श्रेणी:राजनय
श्रेणी:वैश्वीकरण
पीला भेड़िया

thumb|पीला भेड़िया
**येलो वुल्फ** (हिन्दी में बोले तो **पीला भेड़िया**) (1855-1935) मूल अमरीकन आदिवासी योद्धा था। नेज़ पर्स रण में उसने संयुक्त राज्य अमेरिका सरकार से लड़ाई की। बाद में यह एक शांतिवादी बन गया।

## सन्दर्भ


श्रेणी:मूल अमरीकन आदिवासी
नवोई

नवोई (उज़बेक: Навоий, नवोईय; अंग्रेज़ी: Navoiy) उज़बेकिस्तान का एक शहर है और उस मध्य एशियाई देश के नवोई प्रान्त की राजधानी है। भौगोलिक निर्देशांकों के हिसाब से यह नगर ४०°५'४ उत्तर और ६५°२२'४५ पूर्व में स्थित है। सन् २००७ में इसकी आबादी १,२५,८०० अनुमानित की गई थी। यह शहर किज़िल कुम रेगिस्तान के क्षेत्र में पड़ता है।

## इतिहास
बुख़ारा अमीरत के ज़माने में इस शहर का नाम 'करमाना' हुआ करता था। सन् १९५८ में इसकी स्थापना नए सिरे से की गई और इसका नाम महान उज़बेक कवि अलीशेर नवोई पर रखा गया जो हेरात में तैमूरी राजवंश के अमीर हुसैन बायक़रा के दरबार में फ़ारसी और चग़ताई तुर्की में लिखा करते थे।

## इन्हें भी देखें
* नवोई प्रान्त
* किज़िल कुम रेगिस्तान

## सन्दर्भ


श्रेणी:नवोई प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
गरुड मार

thumb|गरुड मार
**किल ईगल** (हिन्दी में बोले तो **गरुड मार**) (1827-1885) लकोटा मूल अमरीकन आदिवासियों का एक मुखिया था।

किल ईगल, जिसे गरुड़ मार के नाम से भी जाना जाता है, 19वीं सदी के अंत में लकोटा लोगों के सिहासापा (ब्लैकफीट) बैंड के एक उल्लेखनीय नेता थे। 1827 के आसपास जन्मे, वह लकोटा "सैनिक समाज" में से एक के साथ अपनी भागीदारी के कारण प्रमुखता से उभरे। उन्हें 1864 में एक श्वेत बंदी फैनी केली को वापस लाने में उनकी भूमिका के लिए पहचान मिली।

किल ईगल ने 1876-77 के महान सिओक्स युद्ध में महत्वपूर्ण भूमिका निभाई। हालाँकि शुरू में उन्होंने संघर्ष से बचने की कोशिश की, लेकिन जब वे भैंस के शिकार के लिए एक गैर-संधि भारतीय गाँव में शामिल हुए तो उनका समूह अनजाने में इसमें शामिल हो गया। इसके बावजूद, किल ईगल ने रोज़बड की लड़ाई या लिटिल बिघोर्न की लड़ाई जैसी लड़ाइयों में सक्रिय रूप से भाग नहीं लिया। युद्ध के बाद, उन्होंने और उनके अनुयायियों ने स्टैंडिंग रॉक एजेंसी में आत्मसमर्पण कर दिया, जहां उन्होंने लिटिल बिगहॉर्न में कस्टर की हार पर सबसे शुरुआती देशी दृष्टिकोणों में से एक प्रदान किया।

किल ईगल ने अपने जीवन का उत्तरार्ध स्टैंडिंग रॉक रिज़र्वेशन में बिताया, एक छोटे बैंड का नेतृत्व किया और खेती की गतिविधियों में लगे रहे। 1885 में उनकी मृत्यु हो गई।

## सन्दर्भ


श्रेणी:मूल अमरीकन आदिवासी
इरतिश नदी

[thumb|230px|इरतिश नदी का [जलसम्भर क्षेत्र]]
thumb|230px|ओम्स्क शहर के पास इरतिश नदी
**इरतिश नदी** (रूसी: Иртыш, अंग्रेज़ी: Irtysh) उत्तरी एशिया के साइबेरिया क्षेत्र की एक नदी है और ओब नदी की प्रमुख उपनदी है। इसके नाम का अर्थ 'सफ़ेद नदी' है। ओब-इरतिश का मिलाजुला क्षेत्र एशिया का एक विशाल जलसम्भर है जिसमें पश्चिमी साइबेरिया और अल्ताई पर्वत आते हैं। इसकी कुल लम्बाई ४,२४८ किलोमीटर (२,६४० मील) है। इरतिश नदी का मार्ग चीन, कज़ाख़स्तान, मंगोलिया और रूस के देशों से होकर निकलता है।

## स्रोत और नदी मार्ग
इरतिश नदी चीन के शिनजियांग प्रान्त के अल्ताई पर्वतों में 'कारा-इरतिश' (यानि 'काली रंग की इरतिश') के नाम से जन्म लेती है। वहाँ से यह पश्चिमोत्तर दिशा में बहती हुई कज़ाख़स्तान की ज़ायसान झील से गुज़रती है। आगे पहले इशिम नदी और फिर तोबोल नदी इसमें विलय हो जाती हैं। फिर यह रूस में दाख़िल होती है और पश्चिमी साइबेरिया के ख़ान्ती-मान्स्यिन्स्क शहर के पास इसका विलय ओब नदी में होता है और उसके बाद इस धारा को ओब नदी के नाम से ही जाना जाता है।

## इन्हें भी देखें
* ओब नदी
* अल्ताई पर्वत
* साइबेरिया
* जलसम्भर

## सन्दर्भ


श्रेणी:साइबेरिया की नदियाँ
श्रेणी:चीन की नदियाँ
श्रेणी:रूस की नदियाँ
श्रेणी:क़ाज़ाक़्स्तान की नदियाँ
श्रेणी:साइबेरिया
रेन-इन-द-फ़ेस

thumb|''रेन-इन-द-फ़ेस''
**रेन-इन-द-फ़ेस** (लकोटा : *Ité Omáǧažu*, हिन्दी अनुवाद : *चेहरे-में-वर्षा*; १८३५ - १५ सितम्बर १९०५) लकोटा मूल अमरीकन आदिवासियों का एक मुखिया था। 1876 की लिटिल बिग हॉर्न लड़ाई में जॉर्ज आर्मस्ट्रांग कस्टर Cउस्टेर् और अमेरिकी 7 कैवलरी रेजिमेंट को हराने वाले योद्धाओं में से यह एक था।

## सन्दर्भ


श्रेणी:मूल अमरीकन आदिवासी
लाल बादल

thumb|लाल बादल
**रेड क्लाउड** (हिन्दी में बोले तो **लाल बादल**) (1822 - 10 दिसम्बर 1909) लकोटा ओग्लाला जनजाति के मूल अमरीकन आदिवासियों का एक मुखिया था। पूर्वोत्तर वायोमिंग और दक्षिणी मॉनटाना की लड़ाइयों में इसने संयुक्त राज्य अमेरिका के सेना की माँ-भेन एक कर दी। बाद में 1868 की फ़ोर्ट लरमिए की संधि पर हस्ताक्षर करके इसने सरकार के साथ शान्ति स्थापित कर ली।

## सन्दर्भ


श्रेणी:मूल अमरीकन आदिवासी
जवान आदमी इसके घोड़ों से डरे

thumb|जवान आदमी इसके घोड़ों से डरे
**जवान आदमी इसके घोड़ों से डरे** (अंग्रेज़ी में बोले तो **यंग मैन अफ़्रेड आफ़ हिज़ हॉर्सेज़**) (1836–1900) ओग्लाला सुज़ जनजाति के मूल अमरीकन आदिवासियों का एक मुखिया था। अक्सर लोग इसके प्रचलित नाम की दुर्व्याख्या करते हैं। इसके नाम का अर्थ "घोड़ों से डरने वाला जवान आदमी" नहीं है। इसके नाम का अर्थ है "वह जिसके घोड़ों को देख भर दुश्मन भयभीत हो जाये"। शुरु में इसने लाल बादल के साथ संयुक्त राज्य अमेरिका की सरकार के खिलाफ़ जंग में हिस्सा लिया, पर बाद में यह सरकार के साथ मैत्रीपूर्ण संबंधों का एक मजबूत समर्थक बन गया।

## सन्दर्भ


श्रेणी:मूल अमरीकन आदिवासी
खोखला सींग भालू

thumb|खोखला सींग भालू

**खोखला सींग भालू** (अंग्रेज़ी में: हॉलो हॉर्न बेयर') (१८५०-१९१३) ब्रूल सुज़ जनजाति के मूल अमरीकन आदिवासियों का एक नेता था। १८६६ और १८६८ के बीच में उसने संयुक्त राज्य अमेरिका की सेना के कैप्टन विलियम फ़ेटर्मैन को हरा दिया। १८७० के दशक में उसने सरकार के साथ शान्ति प्रस्ताव की बातें करनी शुरु कर दीं। १९१३ में राष्ट्रपति वूड्रो विल्सन से मुलाकात के समय उसे निमोनिया हो गया, जिस कारण उसकी मौत हो गई।

## सन्दर्भ



श्रेणी:मूल अमरीकन आदिवासी
दो प्रहार

thumb|दो प्रहार
**दो प्रहार** (अंग्रेज़ी में बोले तो **'टू स्ट्राइक**) (1831–1915) ब्रूल लकोटा जनजाति के मूल अमरीकन आदिवासियों का एक मुखिया था। कौवा कुत्ते और सनकी घोड़े के साथ उसने अमेरिकी सेना के खिलाफ़ कई लड़ाइयों में हिस्सा लिया।

## सन्दर्भ


श्रेणी:मूल अमरीकन आदिवासी
सनकी घोड़ा

thumb|सनकी घोड़ा और उसके सैनिक
**सनकी घोड़ा** (अंग्रेज़ी में बोले तो **क्रेज़ी हॉर्स**) (1840–5 सितम्बर 1877) ओग्लाला लकोटा जनजाति के मूल अमरीकन आदिवासियों का एक योद्धा सरदार था। उसने ने अमेरिका की सरकार के खिलाफ हथियार उठाये और अतिक्रमण के खिलाफ़ लिटिल बिगहॉर्न की लड़ाई (जून 1876) में हिस्सा लिया। 1877 में इसने जनरल क्रूक के सामने आत्मसमर्पण कर दिया।

## सन्दर्भ


श्रेणी:मूल अमरीकन आदिवासी
क्रो डॉग

thumb|क्रो डॉग
**क्रो डॉग** () (1833–1910) ब्रूल मूल अमेरिकी आदिवासियों के मुखिया थे। स्पॉटेड टेल के कत्ल के मामले में इन्हें फ़ाँसी पर चढ़ा दिया गया था।

## सन्दर्भ


श्रेणी:मूल अमरीकन आदिवासी
स्पॉटेड टेल

thumb|स्पॉटेड टेल
**स्पॉटेड टेल** () (1823–1881) ब्रूल मूल अमेरिकी आदिवासियों के मुखिया थे। अपने युवा काल में इन्होंने कई लड़ाइयों में भाग लिया था, परन्तु रेड क्लाउड के युद्ध में इन्होंने अपना सहयोग देने से इंकार कर दिया था। यह शांति के पक्ष में बोलने वाले राजनीतिज्ञ बन गये थे और अपनी जनजाति के अधिकारों की रक्षा करने के लिए कई प्रयास किये। 1881 में क्रो डॉग ने इनकी हत्या कर दी थी।

## सन्दर्भ


श्रेणी:मूल अमरीकन आदिवासी
मिट रॉमनी

thumb|मिट्ठू रोमनी
**मिट्ठू रोमनी** (पूरा नाम **विलार्ड मिट रोमनी**) (जन्म 12 मार्च 1947) एक अमेरिकी व्यवसायी और राजनीतिज्ञ है। वह 2003 से 2007 तक मैसाचुसेट्स का 70वाँ राज्यपाल था। 2012 के राष्ट्रपति पद के नामांकन के लिए वह रिपब्लिकन पार्टी का एक उम्मीदवार है।

## सन्दर्भ


श्रेणी:संयुक्त राज्य अमेरिका
रास्कल्स

***रास्कल्स*** () २०१२ में बनी हिन्दी फ़िल्म है जिसमें संजय दत्त, अजय देवगन, कंगना रानौत, अर्जुन रामपाल मुख्य भूमिका में है।

## पात्र
* संजय दत्त - चेतन चौहान (चेतु)
* अजय देवगन - भगत भोसले (भग्गू)
* कंगना रानौत - खुशी
* अर्जुन रामपाल - अन्थोनी 
* लिसा हेडन - डॉली

## सन्दर्भ

## बहरी कडियां

श्रेणी:भारतीय फ़िल्में
श्रेणी:2011 में बनी हिन्दी फ़िल्म
ओब नदी

[thumb|230px|[रूस के बारनाउल शहर के पास ओब नदी]]
**ओब नदी** या **ओबी नदी** (रूसी: Обь, अंग्रेज़ी: Ob) उत्तरी एशिया के पश्चिमी साइबेरिया क्षेत्र की एक नदी है और दुनिया की सातवी सबसे लम्बी नदी है। येनिसेय नदी और लेना नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। ओब की खाड़ी दुनिया की सबसे लम्बी एस्चुएरी मानी जाती है (वह क्षेत्र जहाँ नदी डेल्टा बनाने की बजाए समुद्री ज्वारभाटा के कारण सीधे समुद्र में विलय हो)।

## स्रोत और नदी मार्ग
ओब की शुरुआत रूस के अल्ताई क्राय प्रदेश के बियस्क शहर से २६ किमी दक्षिण-पश्चिम में बिया नदी और कतुन नदी के संगम से होती है। यह दोनों ही नदियाँ अल्ताई पर्वतों में शुरू होती हैं - बिया नदी तेलेत्स्कोये झील से और ७०० किमी लम्बी कतुन नदी ब्येलुख़ा पर्वत के ऊपर स्थित एक हिमानी (ग्लेशियर)) से। ख़ान्ती-मान्स्यिन्स्क शहर के पास इसका विलय इरतिश नदी के साथ होता है, जो स्वयं एक महान नदी है और ओब की सबसे बड़ी उपनदी है। अगर इरतिश नदी की शुरुआत से ओब नदी के आर्कटिक सागर में विलय तक की दूरी को देखा जाए तो ओब-इरतिश की पूरी धारा ५,४१० किलोमीटर (३,३६० मील) लम्बी है। ओब नदी में इरतिश के अलावा और भी नदियाँ विलय होती हैं, जैसे की तोम नदी, चुलयिम नदी, केत नदी, त्यिम नदी, वाख़ नदी, वासयुगन नदी और सोस्वा नदी। यहाँ से यह टेढ़ी-मेढ़ी होती हुई उत्तर की ओर चलती है और कारा सागर की ओब खाड़ी में जा मिलती है।

चीन की यांग्त्से नदी और पीली नदी (ह्वांग हो) के बाद ओब-इरतिश नदी एशिया की तीसरी सबसे लम्बी नदी है। इसका जलसम्भर इलाक़ा भी विशाल है और उसका क्षेत्रफल २९,९०,०००  इस नदी के स्रोत कतुर नदी और बिया नदी हैं। 

## इन्हें भी देखें
* इरतिश नदी
* अल्ताई पर्वत
* साइबेरिया
* जलसम्भर

## सन्दर्भ ओब नदी या ओबी नदी (रूसी: Обь, अंग्रेज़ी: Ob) उत्तरी एशिया के पश्चिमी साइबेरिया क्षेत्र की एक नदी है और दुनिया की सातवी सबसे लम्बी नदी है। येनिसेय नदी और लेना नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है।


श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
श्रेणी:ज्वारनदीमुख
जयपुर साहित्य महोत्सव

## जयपुर साहित्य महोत्सव
गुलाबी नगर जयपुर में आयोजित होने वाला साहित्य महोत्सव, जिसमें दुनियाभर के साहित्यका हिस्सा लेतें है।

जयपुर साहित्य महोत्सव या जे एल एफ का आयोजन सबसे पहले वर्ष 2006 में किया गया था।
तब इस महोत्सव प्रतिभागियों की संख्या 2500 थी।

## जयपुर साहित्य महोत्सव सफलता के कारण

(क) दुनिया के प्रमुख सहित्यकारों का भाग लेना, जिसमें कुछ बुकर, पुलित्जर और नोबल पुरुस्कार विजेता भी होते हैं।

(ख) जयपुर एक खुबसुरत है, पर्यटकों का आकर्षण का केन्द्र है।

(ग) आयोजको का जयपुर साहित्य महोत्सव के प्रति उच्च स्तर विनम्रतापुर्वक रवैया।

## सन्दर्भ
श्रेणी:साहित्य सम्मलेन
बीजू पटनायक

**बीजू पटनायक** (5 मार्च 1916 - 17 अप्रैल 1997) एक भारतीय राजनीतिज्ञ ,और दो बार ओडिशा के मुख्यमंत्री थे। इनके नाम पर बीजू पटनायक हवाई अड्डा है।

## पूर्व जीवन
बीजू पटनायक का जन्म गंजाम के भंज नगर में कायस्थ परिवार में हुआ था।उनके माता पिता का नाम लक्ष्मीनारायण और आशालता पटनायक था। शिक्षा कटक के रावेनशॉ कॉलेज में हुआ था। विमानन उद्योग में रुचि के कारण वह अपने कॉलेज छोड़ दिए और एक पायलट के रूप में प्रशिक्षित हुए। पटनायक निजी एयरलाइनों के साथ उड़ान भरी लेकिन द्वितीय विश्व युद्ध के शुरू में वह रॉयल इंडियन एयर फोर्स में शामिल हो गए।

## इंडोनेशियाई स्वतंत्रता संग्राम में भूमिका
बीजू पटनायक भारतीय स्वतंत्रता संग्राम में उनकी भागीदारी के दौरान जवाहर लाल नेहरू के साथ मुलाकात की और उनके विश्वस्त मित्रों में से एक बन गए। डच २१ जुलाई १९४७ पर सुकर्णो इंडोनेशियाई स्वतंत्रता को दबाने का प्रयास किया था, तबके राष्ट्रपति जुलाई १९४७ में नेहरू द्वारा आयोजित पहली इंटर-एशिया सम्मेलन में भाग लेने के लिए सजाहरिर,  इंडोनेशिया के पूर्व प्रधानमंत्री को आदेश दिया। डच के इंडोनेशियाई समुद्र और हवाई मार्गों पर पुर्ण नियंत्रित के कारण रूप सजाहरिर भारत जाने में असमर्थ रहे। 
बीजू पटनायक और उनकी पत्नी जावा के लिए उड़ान भरी और एक डकोटा पर सुल्तान सजाहरिर बाहर लाया और 24 जुलाई 1947 को सिंगापुर के माध्यम से भारत पहुंचे। बहादुरी के इस कृत्य के लिए, पटनायक को इंडोनेशिया की मानद नागरिकता दी गई और **भूमि पुत्र**  से सम्मानित किया गया,उच्चतम इंडोनेशियाई पुरस्कार, शायद ही कभी एक विदेशी को दी गई।

## सन्दर्भ

## बाहरी कड़ियाँ
* Biju Patnaik, 81, Daring Pilot-Patriot of India

श्रेणी:1916 में जन्मे लोग
श्रेणी:१९९७ में निधन
श्रेणी:ओड़िशा के मुख्यमंत्री
श्रेणी:राज्यसभा सदस्य
श्रेणी:६ठी लोक सभा के सदस्य
श्रेणी:७वीं लोक सभा के सदस्य
श्रेणी:८वीं लोक सभा के सदस्य
श्रेणी:११वीं लोक सभा के सदस्य
फूलबाणी

**फूलबाणी** (Phulbani) भारत के ओड़िशा राज्य के कंधमाल ज़िले में स्थित एक नगर है। यह उस ज़िले का मुख्यालय भी है।

## इन्हें भी देखें
* कंधमाल ज़िला

## सन्दर्भ

श्रेणी:कंधमाल ज़िला
श्रेणी:ओड़िशा के शहर
श्रेणी:कंधमाल ज़िले के नगर
किज़िल कुम रेगिस्तान

[thumb|200px|[उज़्बेकिस्तान|उज़बेकिस्तान में किज़िल कुम में एक बस्ती से निकलती सड़क]]
[thumb|200px|अंतरिक्ष से किज़िल कुम - तस्वीर में मध्य में नीचे की तरफ - दाएँ में [कैस्पियन सागर है और उस से ज़रा बाएँ में अधिकतर सूखा हुआ अरल सागर, किज़िल कुम दो नदियों की रेखाओं (आमू दरिया और सिर दरिया) के बीच का इलाक़ा है]]
thumb|200px|किज़िल कुम में रेत का टीला
**किज़िल कुम** या **क़िज़िल क़ुम** (उज़बेक: Qizilqum; कज़ाख़: Қызылқұм; अंग्रेज़ी: Kyzyl Kum) मध्य एशिया में स्थित एक रेगिस्तान है। इसका क्षेत्रफल २,९८,००० वर्ग किमी (१,१५,००० वर्ग मील) है और यह दुनिया का ११वाँ सबसे बड़ा रेगिस्तान है। यह आमू दरिया और सिर दरिया के बीच के दोआब में स्थित है। इसका अधिकाँश हिस्सा कज़ाख़स्तान और उज़बेकिस्तान में आता है, हालांकि एक छोटा भाग तुर्कमेनिस्तान में भी पड़ता है। तुर्की भाषाओँ में 'किज़िल कुम' का मतलब 'लाल रेत' है और इस रेगिस्तान की रेतों में मिश्रित पदार्थ बहुत से स्थानों में इसे एक लालिमा देते हैं। इस से दक्षिण-पश्चिम में आमू दरिया के पार काराकुम रेगिस्तान पड़ता है जिसके नाम का अर्थ 'काली रेत' है।

## विवरण
किज़िल कुम का अधिकतर इलाक़ा लगभग ३०० मीटर की ऊँचाई पर स्थित मैदानी क्षेत्र है हालांकि कुछ जगहों पर ऊँचाईयाँ और द्रोणियाँ हैं। अधिकतर जगहों पर रेतीले टीले हैं, जिन्हें स्थानीय भाषा में 'बरचान' या 'बरख़ान' कहते हैं। पश्चिमोत्तर में सख़्त मिट्टी की मोती परतें हैं जिन्हें 'ताकीर' कहते हैं और जो कुछ-कुछ नमक के मैदान जैसी हैं। किज़िल कुम में आबादी नदियों और नख़्लिस्तानों (ओएसिस) के किनारे मिलती है। गर्मियों में तापमान बहुत ऊँचा जा सकता है और आमू दरिया के किनारे की केरकी नामक बस्ती में जुलाई १९८३ में ५१.७ डिग्री सेंटीग्रेड का तापमान देखा गया था।

## अर्थव्यवस्था
किज़िल कुम में बहुत से खनिज हैं, जैसे कि सोना, युरेनियम, ताम्बा, अलूमिनियम, चांदी, प्राकृतिक गैस और पेट्रोल। यहाँ कि मुरुनताऊ सोने की खान मशहूर है जो १९७० के दशक में शुरू हुई थी। यहाँ का इलाक़ा बहुत विशाल और ख़ाली है और जगह-जगह पर झाड़ी और जंगली घासें हैं, इसलिए यहाँ के स्थानीय लोग मवेशी पालन में भी जुटे हुए हैं। नवोई, ज़रफ़शान शहर और उचकुदुक शहर उद्योग के मुख्य केंद्र हैं।

## इन्हें भी देखें
* आमू दरिया
* सिर दरिया
* काराकुम रेगिस्तान
* कज़ाख़स्तान
* उज़बेकिस्तान

## सन्दर्भ


श्रेणी:क़ाज़ाक़्स्तान
श्रेणी:उज़्बेकिस्तान
श्रेणी:मध्य एशिया के रेगिस्तान
श्रेणी:मरुस्थल
श्रेणी:तुर्कमेनिस्तान के मरुस्थल
श्रेणी:क़ाज़ाक़्स्तान के मरुस्थल
स्प्रिंग टैम्पल बुद्ध

**स्प्रिंग टैम्पल बुद्ध** ( तथा ), वैरोचन बुद्ध की एक सबसे विशालकाय बुद्ध प्रतिमा है, जो कि हेनान के जाओकुन कस्बे (लुशान काउन्टी) में, चीन में स्थित है। यह फ़ोदुशान सीनिक एरिया में, नेश्नल फ़्रीवे नम्बर 311 में स्थित है। स्टैच्यू ऑफ यूनिटी  के बाद यह विश्व की दुसरी सबसे ऊंची प्रतिमा है।

यह बुद्ध मूर्ती 128 मीटर (420 फुट) ऊँची है जो 25 मीटर (82 फुट) ऊँचे कमल-सिंहासन पर खडी है। यदि इसके बिल्डींग वाले आधार/भवन को भी गिन लिया जाये तो इसकी ऊँचाई और बढ जाती है। अक्टूबर २००८ की स्थिति के अनुसार इसके मुख्य आधार को नई शक्ल दी जा चूँकी है और अब इसकी ऊँचाई 208 मीटर (682 फुट) हो गई है। इस प्रतिमा के नीचे बौद्ध मठ यानी विहार है।

स्प्रिंग टैम्पल बुद्ध के निर्माण की योजना की घोषणा अफ़ग़ानिस्तान में तालिबान द्वारा बामियान के बुद्ध प्रतिमाओं के ध्वंस के तुरंत बाद चीनी सरकार द्वारा की गयी थी। चीन ने अफ़ग़ानिस्तान में बौद्ध धरोहर के योजनाबद्ध विनाश की भर्त्सना की थी।

## बाहरी कड़ियाँ
* Photographs:
** close up
** Fodushan scenic area

{s-aft|after=स्टैच्यू ऑफ यूनिटी208 मीटर (682 फीट)}}

## इन्हें भी देखें
* समानता की प्रतिमा
* लेशान के विशाल बुद्ध
* बोरोबुदुर
* थाईलैंड के महान बुद्ध

## सन्दर्भ

श्रेणी:चीन में बौद्ध धर्म
श्रेणी:बौद्ध धर्म
श्रेणी:चीन
श्रेणी:बुद्ध प्रतिमा
श्रेणी:बौद्ध तीर्थ स्थल
लेना नदी

[thumb|180px|[रूस के याकुत्स्क शहर के पास लेना नदी]]
**लेना नदी** (रूसी: Ле́на, अंग्रेज़ी: Lena) उत्तरी एशिया के पूर्वी साइबेरिया क्षेत्र की एक नदी है और दुनिया की ११वीं सबसे लम्बी नदी है। येनिसेय नदी और ओब नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। इसकी पूरी लम्बाई ४,४७२ किमी (२,७७९ मील) है और यह पूरी तरह रूस के अन्दर बहने वाली सबसे लम्बी नदी है।

## स्रोत और नदी मार्ग
लीना नदी एशिया में बैकाल पर्वत से निकलकर साइबेरिया के पूर्वी भाग में बहकर उत्तरी हिम महासागर की एक सँकरी खाड़ी में गिरती है। अगल बगल से इसमें आकर मिलनेवाली कई सहायक नदियों सहित इसकी जलप्रवाह प्रणाली द्रुमाकृतिक है। यह वर्ष में सात-आठ महीने जमी रहती है और वसंत ऋतु में पिघलती है, परंतु इसका मुहाना उस समय भी हिमाच्छादित रहता है। फलस्वरूप जल मैदानों में फैल जाता है, जिससे दलदल बन जाते हैं।

लेना नदी मध्य साइबेरियाई पठार से दक्षिण में १,६४० मीटर की ऊँचाई पर बायकाल पर्वतों में शुरू होती है। इसका स्रोत स्थल मशहूर बायकाल झील से ७ किमी पश्चिम को है। अपने स्रोत से यह उत्तर-पूर्व को बहती है और इसमें किरेंगा नदी, वितिम नदी और ओल्योकोमा नदी विलय हो जाती हैं। याकुत्स्क के शहर के बाद यह पठार से उतारकर मैदानी इलाक़े में आ जाती है और उत्तर को बहती हैं जहाँ इसमें अल्दान नदी विलय हो जाती है। रास्ते में वेरख़ोयान्स्क पर्वतों के आ जाने की वजह से यह उत्तर-पश्चिम को रुख़ बदलती है और इसमें विल्युय नदी विलय हो जाती है। इसके बाद यह आर्कटिक महासागर की एक विभाग में (जिसका नाम लापतेव सागर है) बह जाती है। कुल मिलाकर लेना नदी का जलसम्भर इलाक़े का क्षेत्रफल २५,००,००० वर्ग किमी है।

## इन्हें भी देखें
* बायकाल पर्वत
* साइबेरिया
* जलसम्भर

## सन्दर्भ


श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
रॉन पॉल

thumb|रॉन पॉल का २००७ में लिया गया काँग्रेसीय चित्र। (2007)
**रॉन पॉल** (, जन्म: 20 अगस्त 1935) एक अमेरिकी चिकित्सक, लेखक, रिपब्लिकन प्रतिनिधि और 2012 रिपब्लिकन पार्टी राष्ट्रपति पद के नामांकन के लिए एक उम्मीदवार है। उसका पूरा नाम रोनाल्ड अर्नेस्ट पॉल है। वह अमेरिकी विदेश और मौद्रिक नीतियों का विरोध करने के लिए जाना जाता है। कई मुद्दों पर उसने अपनी खुद की पार्टी की भी आलोचना की है। 1997 से, रण पाल ने टेक्सास के 14वें कांग्रेस जिला का प्रतिनिधित्व किया है।

## सन्दर्भ


## बाहरी कड़ियाँ
* व्यक्तिगत जालपृष्ठ
* आधिकारिक जालपृष्ठ

श्रेणी:संयुक्त राज्य अमेरिका
अग्निपथ

**अग्निपथ** एक बहुविकल्पी शब्द है। इसके निम्नलिखित अर्थ हो सकते हैं -
* अग्निपथ (1990 फ़िल्म) - 1990 में रिलीज़ हुई अमिताभ बच्चन की फ़िल्म। 
* अग्निपथ (2012 फ़िल्म) - 1990 फिल्म की रीमेक, अभिनेता-रितिक रोशन।
बड़ा राजन

**राजन महादेव नायर** उर्फ़ **बड़ा राजन** (मलयालमः രാജന് മഹാദേവ് നായര്) (स्वर्गवास 1983 सितम्बर 21) मुंबई अन्डरवर्ल्ड के महान डॉन था। चेंबूर के तिलक नगर में उनका प्रमुख अड्डा था।

बचपन में ही पापी पेट ने राजन भाई को अपराध के जीवन की ओर धकेल दिया। विख्रोली में छोटा राजन भाई के साथ मिलकर उन्होंने सिनेमा टिकट को ब्लैक में बेचने का धंधा शुरु किया। 1970 और 1985 के बीच में बड़ा राजन भाई ने अपने खुद का गैंग खड़ा कर दिया। छोटा राजन उनका प्रमुख लेफ्टिनेंट और जिगरी यार था। जय-वीरू जैसी इस जोड़ी ने अपनी करीबी दोस्ती मौत तक निभाई।

मेहनत और लगन से काम कर के राजन भाई ने अपने बिज़नस को आगे बढ़ाया। और अन्डरवर्ल्ड् में प्रतिष्ठा हासिल की। जमीन-संबंधी विवादों को निबटाने में निपुणता प्राप्त करने के साथ-साथ भाई ने पैसे के बदले मशहूर हस्तियों को संरक्षण प्रदान किया। जब माटुंगा के शक्तिशाली तामिल डॉन वरदराजन मुदलियार मद्रास चले गये, तो बड़ा राजन और छोटा राजन भाईलोग ने उनकी विरासत को सम्भाला और आगे बढ़ाया। मुंबई में मुदालियर अन्ना के तस्करी बिज़्नस को राजन् भाई ने करीम लाला और हाजी मस्तान जैसे प्रतिद्वंद्वियों से बचाया। धीरे धीरे उन्होंने चेम्बूर से घाटकोपर इलाके में अपना प्रभाव जमाया।

1976 में जनसेवा की भावना से बड़ा राजन भाई ने तिलकनगर में सहयाद्रि क्रीड़ा संघ की स्थापना की। हिन्दू-मुस्लिम एकता की मिसाल देते हुए राजन भाई ने मश्हूर डॉन दाऊद इब्राहिम के साथ घनिष्ठ संबंध विकसित किया। दाऊद भाई के साथ विश्वासघात करने वाले अमीरज़ादा नवाब खान को मारने की सुपारी राजन भाई ने ली।

ब्लैक टिकट बिज़्नस में प्रतिद्वंद्वी डॉन यशवंत जाधव ने राजान भाई को चुनौती दी। कुछ समय पहले यशवंतभाउ के गैंगस्टर दोस्त फिलिप पन्ढारे ने राजन भाई को लोकल ट्रेन में चाकू मारेला था। थोड़े दिनों के बाद राजन भाई के कुछ आदमी - डॉम्निक, बड़ा तम्बी, अशोक कुंटे, पार्लिया, कम्लाकर, संजीव भोंसले और येड़ा बाला - भाई के छोड़कर यश्वन्तभाउ से जा मिले। अभी राजन भाई के दिल पे चोट लगी, उनको बहुत गुस्सा आया। वो डॉम्निक को सबक सिखाने वास्ते ओडियॉन सिनेमा हाल में पहुँचे। इधर पर भोगीलाल नाम के एक आदमी ने डॉम्निक को छुपाने की कोशिश की। राजन भाई का दिमाग सटक गया और उन्होंने भोगीलाल का बेड़ा गर्क कर दिया। इस हाथापाई में पुलिस कांस्टेबल रामचंद्र खरे और गोरखनाथ सकपाल भी घायल हो गए।

अगले दो वर्षों के भीतर दोनों गैंग की फ़ाइट में सात लोग मारे गए। अंततः, जब राजन भाई ने मुदालियर अन्ना से शिकायत की तो यश्वन्तभाउ की फट गई। मायूस होकर यश्वन्तभाउ ने लोकप्रसिध्द बदमाश अब्दुल कुंजू की मदद ली। अब्दुल भाई और राजन भाई की पुरानी दुश्मनी थी। कुछ टाइम पहले राजन भाई के लोगों ने ने अब्दुल के कुछ आदमियों की पिटाई की थी - ये आदमी चेम्बूर की शेल कालोनी में एक महिला टाइपिस्ट को परेशान कर रहे थे। यह घटना एक घातक प्रतिद्वंद्विता में विकसित हो गई - अब्दुल और राजन दोनों ने एक दूसरे को मारने की कसम खा ली।

अब्दुल भाई ने राजन भाई को मारने की सुपारी अपने पड़ोसी के चंद्रशेखर सफालिका को दी। चंद्रशेखर ने एक एक नौसेना कैडेट के कपड़ों में एस्प्लेनेड अदालत के बाहर बड़ा राजन पीछा किया और एक मोटी किताब की गुहा में छिपाई बंदूक से उन्हें गोली मार दी। इस् तरह 21 सितंबर 1983 को भारत माता के इस महान पुत्र को महानिर्वाण प्राप्त हुआ।

1991 की मलयालम फिल्म *अभिमन्यु* बड़ा राजन के जीवन से प्रेरित थी। इस फिल्म में मोहनलाल एक मलयाली आप्रवासी है, जो मुंबई अंडरवर्ल्ड सरगना बन जाता है।

## सन्दर्भ


श्रेणी:मुंबई के लोग
पूतोराना पठार

thumb|230px|पुतोराना पठार का एक नज़ारा
**पुतोराना पठार** (रूस: плато Путорана, प्लातो पुतोराना; अंग्रेज़ी: Putorana Plateau) या **पुतोराना पहाड़** रूस के साइबेरिया क्षेत्र में स्थित एक ऊँचा पठार है। यह मध्य साइबेरियाई पठार के पश्चिमोत्तरी छोर पर तायमयिर प्रायद्वीप से दक्षिण में स्थित एक पहाड़ी इलाक़ा है। इसका सबसे ऊँचा पहाड़ १,७०० मीटर (५,६०० फ़ुट) ऊँचा कामेन पर्वत है। रूस का भौगोलिक केंद्र इस पठार पर स्थित विवि झील में पड़ता है। यहाँ ज़मीन के नीचे विश्व के सबसे बड़े निकल के खनिज भण्डार हैं। यहाँ आबादी कम होने से प्रकृति का राज है और दुनिया के सबसे बड़े रेनडियर झुण्ड भी यहीं पाए जाते हैं।

## इन्हें भी देखें
* मध्य साइबेरियाई पठार
* साइबेरिया
* रेनडियर
* निकल

## सन्दर्भ


श्रेणी:साइबेरिया
श्रेणी:पठार
श्रेणी:क्रस्नोयार्स्क क्राय
श्रेणी:रूस
श्रेणी:रूस के पठार
सफ़ीद नदी

**सफ़ीद नदी** (फ़ारसी: , अंग्रेज़ी: Safid) उत्तरी अफ़्ग़ानिस्तान की एक नदी है जो सर-ए-पोल प्रान्त से शुरू होती है। यह फिर उत्तर को बहकर जोज़जान प्रान्त में दाख़िल होती है। उस प्रांत की राजधानी शबरग़ान से गुज़रकर यह काराकुम रेगिस्तान के छोर पर पहुँच कर सूख जाती है। भूवैज्ञानिकों और इतिहासकारों को कुछ सुराग़ मिलें हैं कि अति-प्राचीन काल में यह आगे चलकर आमू दरिया में विलय हो जाती थी। सफ़ीद नदी का पानी बहुत सी सिंचाई नहरों द्वारा शबरग़ान की आसपास की ज़मीनों में कृषि के लिए प्रयोग होता है।

## उच्चारण
इस नदी का नाम वास्तव में 'सफ़ेद नदी' है जो स्थानीय दरी फ़ारसी उच्चारण में 'सफ़ीद' बन जाता है।

## इन्हें भी देखें
* काराकुम रेगिस्तान
* शबरग़ान
* सर-ए-पोल प्रान्त
* जोज़जान प्रान्त

## सन्दर्भ


श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
बायकाल पर्वत

[thumb|230px|गर्मियों के मौसम में [बयकाल झील|बायकाल झील और बायकाल पहाड़ों का नज़ारा]]
**बायकाल पर्वत** (रूस: Байкальский хребет, बायकाल्स्की ख़्रेबेत) रूस के साइबेरिया क्षेत्र के दक्षिणी भाग में बायकाल झील के उत्तरपश्चिमी छोर पर स्थित एक पर्वत शृंखला है। यह शृंखला और पूर्वी सायन पर्वत मध्य साइबेरियाई पठार की दक्षिणी सीमा हैं। साइबेरिया का एक प्रमुख दरिया, लेना नदी, बायकाल पहाड़ों में ही जन्म लेता है। बायकाल झील के इर्द-गिर्द के पहाड़ी क्षेत्र पर घने वन हैं जिनमें साइबेरियाई सनोबर, स्कॉटी चीड़ और साइबेरियाई प्रसरल जैसे ठन्डे इलाक़ों के वृक्ष उगते हैं। बायकाल पर्वतों का सबसे ऊँचा शिखर २,५७२ मीटर ऊँचा चेरस्की परबत है।

## इन्हें भी देखें
* बायकाल झील
* सायन पर्वत
* साइबेरिया

## सन्दर्भ


श्रेणी:साइबेरिया
श्रेणी:पर्वत
मध्य साइबेरियाई पठार

[thumb|230px|मध्य साइबेरियाई पठार [साइबेरिया में येनिसेय नदी और लेना नदी के बीच स्थित है]]
**मध्य साइबेरियाई पठार** (रूस: Среднесиби́рское плоского́рье, स्रेदनेसिबिर्स्कोय प्लोस्कोगोर्ये; अंग्रेज़ी: Central Siberian Plateau) उत्तर एशिया के साइबेरिया इलाक़े में येनिसेय नदी और लेना नदी के बीच में स्थित एक पठार है। इसके अलग-अलग ऊँचाइयों वाले भिन्न हिस्से हैं। इसका कुल क्षेत्रफल ३५ लाख वर्ग किमी है। इसके उत्तर में पूतोराना पहाड़ हैं और इसके दक्षिण में पूर्वी सायन पर्वत और बायकाल पर्वत स्थित हैं। पूर्व में यह पठार याकूत के मैदान की निचली भूमि में बदल जाता है। अगर पूरे साइबेरिया का क्षेत्रफल देखा जाए तो मध्य साइबेरियाई पठार उसका एक-तिहाई हिस्सा है।

इस पठार में छोटी गर्मियाँ और लम्बी भयंकर ठण्ड वाली सर्दियाँ होती हैं। इसके अधिकाँश भाग पर कोणधारी (कॉनिफ़ॅरस) वृक्षों के वन फैले हुए हैं। निचली तुन्गुसका नदी इस क्षेत्र की प्रमुख नदी है। यहाँ बहुत से खनिज मिलते हैं, जैसे कि कोयला, लोहा, सोना, प्लैटिनम, हीरा और प्राकृतिक गैस। दक्षिण अफ़्रीका के बाद रूस ही दुनिया का दूसरा सबसे बड़ा प्लैटिनम का उत्पादक है और विश्वभर की ३०% प्लैटिनम आपूर्ति यहीं से आती है।

## इन्हें भी देखें
* बायकाल पर्वत
* सायन पर्वत
* साइबेरिया

## सन्दर्भ


श्रेणी:साइबेरिया
श्रेणी:विश्व के प्रमुख पठार
श्रेणी:रूस का भूगोल
शबरग़ान

thumb|220px|शबरग़ान में चुनावों में मतदान देते कुछ नागरिक
**शबरग़ान** (फ़ारसी: , अंग्रेजी: Sheberghan) उत्तरी अफ़्ग़ानिस्तान के जोज़जान प्रान्त की राजधानी है। यह शहर सफ़ीद नदी के किनारे मज़ार-ए-शरीफ़ से लगभग १३० किलोमीटर दूर स्थित है। सन् २००६ में इसकी जनसँख्या १,४८,३२९ अनुमानित की गई थी।

## नाम का उच्चारण
'शबरग़ान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## लोग
शबरग़ान पूरे अफ़्ग़ानिस्तान का सबसे महत्वपूर्ण शहर है जिसमें उज़बेक लोगों की बहुतायत है। इस शहर के अधिकतर नागरिकों की मातृभाषा भी उज़बेक है। यहाँ पर ताजिक, हज़ारा, पश्तून और अरब समुदाय भी हैं। यहाँ के अरब कहलाने वाले समुदाय के बारे में दिलचस्प बात है कि यह कहने को तो अरब हैं लेकिन बहुत अरसे से यहाँ रहने कि वजह से वास्तव में सभी फ़ारसी-भाषी हैं।

## इतिहास
यह नगर हज़ारों सालों से बैक्ट्रिया के उत्तर-पूर्वी कोने में एक महत्वपूर्ण राजनैतिक और व्यापारिक केंद्र रहा है। प्राचीनकाल में शबरग़ान रेशम मार्ग पर स्थित एक फलता-फूलता शहर था और आज भी बल्ख़ को हेरात से जोड़ने वाले मार्ग पर यह एक बड़ा पड़ाव है। १९७८ में सोवियत संघ के इतिहासकारों ने यहाँ तीलिया तेपे के गाँव के पास खुदाई कर के बैक्ट्रियाई सभ्यता के कुछ सोने आभूषण और अन्य वस्तुएँ पाई। १३वीं सदी में मार्को पोलो यहाँ आया और उसने यहाँ के मीठे खरबूज़ों का वर्णन दिया। १८७३ में एक अफ़्ग़ान-रूसी समझौते के अंतर्गत यहाँ पर एक आज़ाद उज़बेक ख़ानत बनी जिसकी राजधानी शबरग़ान था। कुषाण साम्राज्य के शुरुआती दौर में भी यह एक अहम क्षेत्र था और कुछ इतिहासकारों का मानना है कि यह ख़िदुन नाम का इलाक़ा था, जो कुषाणों के पांच विभागों में से एक था। आधुनिक काल में यह अफ़्ग़ानिस्तान के प्रमुख उज़बेक नेता अब्दुल रशीद दोस्तुम का मुख्य केंद्र था।

## इन्हें भी देखें
* जोज़जान प्रान्त
* सफ़ीद नदी
* उज़बेक लोग

## सन्दर्भ


श्रेणी:अफ़्गानिस्तान के शहर
श्रेणी:जोज़जान प्रान्त
अपाचे सॉफ्टवेयर फाउण्डेशन

**अपाचे सॉफ्टवेयर फॉउण्डेशन** (Apache Software Foundation / ASF) एक लाभ-निरपेक्ष कॉरपोरेशन है जो अपाचे सर्वर तथा अन्य अपाचे सॉफ्टवेयर परियोजनाओं की सहायता करती है। यह सन् १९९९ में बना था। यह फाउण्डेशन, सॉफ्टवेयर विकसित करने वाले विकेंद्रित जनमानस का समूह है। इनके द्वारा विकसित सॉफ्टवेयर, अपाचे लाइसेंस की शर्तों के अधीन वितरित किये जाते हैं और निःशुल्क तथा मुक्त स्रोत होते हैं।

## बाहरी कड़ियाँ
* Apache Foundation Official website
* https://web.archive.org/web/20110324102436/http://wiki.apache.org/general/
* https://web.archive.org/web/20110319222144/http://wiki.apache.org/apachecon/FrontPage
* Free recordings of presentations from Apachecon09
जॉन बुल

[thumb|right|250px|[पहला विश्व युद्ध|प्रथम विश्व युद्ध भर्ती पोस्टर]]
**जॉन बुल** सामान्य तौर पे ब्रिटेन और विशेष रूप से इंग्लैंड का मनुष्यगुणारोप है, इसका प्रयोग खासकर राजनीतिक कार्टूनों और इसी प्रकार के ग्राफिक कार्यों में सर्वाधिक होता है। इसे आम तौर पर एक मोटा, मध्यम आयु वर्ग, ग्रामवासी, हंसमुख, हक़ीक़ी आदमी के रूप में दिखाया जाता है। बुल का आविष्कार स्कॉटिश गणितज्ञ और चिकित्सक जॉन अर्बाथ्न्ट द्वारा किया गया था।

## सन्दर्भ

श्रेणी:राष्ट्रीय व्यक्तीकरण
श्रेणी:यूनाइटेड किंगडम के राष्ट्रीय प्रतीक
श्रेणी:अंग्रेज लोककथा
अनंत बंदर प्रमेय

thumb|अगर पर्याप्त समय दिया जाए तो कोई काल्पनिक बंदर यादृच्छिक तौर पर टाइप करते हुए विलियम शेक्सपियर के सम्पूर्ण कार्य का निर्माण कर सकता है। इस चित्र में एक चिंपांज़ी इस कार्य को अजांम देने की कोशिश कर रहा है।
**अनंत बंदर प्रमेय** के अनुसार अगर कोई बंदर अनंत काल के लिए टाइपराइटर कुँजीपटल की कुंजियाँ यादृच्छिक रूप से दबाता रहें तो वह दिये गये पाठ को लगभग निश्चित रूप से टाइप कर देगा, जैसे विलियम शेक्सपियर का पूरा काम।

## बाहरी कड़ियाँ
* Ask Dr. Math article

श्रेणी:गणितीय प्रमेय
ख़ज़र लोग

[thumb|220px|सन् ६५० और ८५० के बीच ख़ज़र [ख़ागानत]]
**ख़ज़र** (रूसी:Хазары, ख़ाज़ारी; अंग्रेज़ी: Khazar) मध्यकालीन यूरेशिया की एक तुर्की जाति थी जिनका विशाल साम्राज्य आधुनिक रूस के यूरोपीय हिस्से, पश्चिमी कज़ाख़स्तान, पूर्वी युक्रेन, अज़रबेजान, उत्तरी कॉकस (चरकस्सिया, दाग़िस्तान), जोर्जिया, क्राइमिया और उत्तरपूर्वी तुर्की पर विस्तृत था। इनकी राजधानी वोल्गा नदी के किनारे बसा आतील शहर था। ख़ज़र लोगों की ख़ागानत सन् ४४८ से १०४८ तक चली। इसमें कई धर्मों के लोग और, तुर्की जातियों के अलावा, यूराली, स्लावी और अन्य जातियाँ भी रहती थीं। ख़ज़र ख़ागानत रेशम मार्ग पर एक महत्वपूर्ण पड़ाव था और दक्षिण-पश्चिमी एशिया को उत्तरी यूरोप से जोड़ने वाली एक मुख्य कड़ी थी।

मध्यकाल में ख़ज़र शासन ने यहूदी धर्म को अपना लिया था, यद्यपि स्तेपी के अन्य तुर्की जातियों ने सुन्नी इस्लाम अपनाया था।

## नाम
बहुत से विद्वानों का मानना है कि 'ख़ज़र' शब्द तुर्की भाषाओँ के 'गेज़ेर' या 'ख़ेज़ेर' शब्द से आया है और इसका मतलब 'ख़ानाबदोश' या 'घुम्मकड़' होता है। 'ख़ज़र' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* तुर्की भाषाएँ
* कॉकस

## सन्दर्भ


श्रेणी:तुर्की जातियाँ
श्रेणी:विलुप्त मानव जातियाँ
सोनाक्षी सिन्हा

**सोनाक्षी सिन्हा** (जन्म २ जून १९८७) भारतीय अभिनेत्री हैं। वो अभिनेता शत्रुघन सिन्हा और अभिनेत्री पूनम सिन्हा की पुत्री हैं। उन्होंने फ़िल्म *[[दबंग]]* (२०१०) से फ़िल्मों में पदार्पण किया जिसमें उन्हें सर्वश्रेष्ठ पदार्पण अभिनेत्री का फ़िल्मफेयर पुरस्कार मिला।

## प्रारंभिक जीवन
वह एक शत्रुघ्न सिन्हा जो की बिहार के है, जो एक प्रमुख् अभिनेता और एक राजनेता और पूनम सिन्हा (शादी के पहले की सिंधी सरनेम: चंदीरामानी) जो की सिंधी है उनकी बेटी है। वह दो जुड़वां भाइयों, लव सिन्हा और कुश सिन्हा के साथ तीन बच्चों में सबसे छोटी है। सोनाक्षी मुंबई में आर्य विद्या मंदिर से अपनी स्कूली शिक्षा पूरी की और श्रीमती नाथीबाई दामोदर थ्रैक्रसे महिला विश्वविद्यालय, मुंबई, महाराष्ट्र, से फैशन डिजाइनिंग में स्नातक की उपाधि प्राप्त किया है। 

## अभिनय
सिन्हा ने 2005 में मेरा दिल लेके देखो जैसी फिल्मों के लिए वस्त्र डिजाइन कर के, एक कॉस्ट्यूम डिजाइनर के रूप में अपने पेशा की शुरुआत की। और उसके बाद फिर लक्मे फैशन वीक 2009, लक्मे फैशन वीक 2008 में रैंप पर भी चली। उन्होंने अपनी अभिनय की पेशा सलमान खान के साथ, दबंग से किया था। सिन्हा यो यो हनी सिंह के साथ एक संगीत वीडियो में दिखाई दी जिसका शीर्षक सुपरस्टार था।

2019 में, उन्होंने कॉमेडी फिल्म टोटल धमाल में एक गीत 'मुंगडा' में अभिनय किया। इसके बाद उन्होंने आदित्य रॉय कपूर, संजय दत्त, माधुरी दीक्षित, आलिया भट्ट और वरुण धवन सहित कलाकारों की टुकड़ी के साथ पीरियड रोमांस फिल्म कलंक में अभिनय किया। यह फिल्म व्यावसायिक रूप से अच्छा प्रदर्शन करने में विफल रही। सोनाक्षी ने फिल्म खानदानी शफाखाना में भी काम किया।

सिन्हा मिशन मंगल में अगले स्टार होंगे, जिसमें एक कलाकारों की टुकड़ी है, जिसमें अक्षय कुमार, विद्या बालन और तापसी पन्नू शामिल हैं। वह अजय देवगन, संजय दत्त और परिणीति चोपड़ा के साथ युद्ध ड्रामा फ़िल्म भुज: द प्राइड ऑफ इंडिया में दिखाई दे रहे हैं।  उसके बाद, वह सलमान खान के साथ दबंग 3 में अपनी भूमिका को फिर से निभाएंगे, जो प्रभु देवा द्वारा निर्देशित होगी।

## निजी जीवन
सिन्हा एक पेशेवर पशु प्रेमी है और वह कुत्तों और बिल्लियों की गोद लेने और नसबंदी की वकालत एक पेटा के अभियान के दौरान रख चुकी हैं।

## इन्हें भी देखें
* हुमा क़ुरैशी (अभिनेत्री)
* नेहा शर्मा
* नीतू चन्द्रा
* ज़रीन खान
* सना अमीन शेख
* शर्लिन चोपड़ा

## सन्दर्भ

## बाहरी कड़ियाँ
* 

श्रेणी:1987 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:भारतीय मॉडल
श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
विस्चुला नदी

**विस्चुला** (पोलिश: Wisła, विस्वा; अंग्रेज़ी: Vistula) यूरोप के देश पोलैंड की सबसे लम्बी और सबसे महत्वपूर्ण नदी है। इसकी लम्बाई १,०४७ किमी (६५१ मील) है और इसका जलसम्भर क्षेत्र १,९४,४२४ वर्ग किमी है। 

यह दक्षिणी पोलैंड के बरानिया गोरा पहाड़ पर शुरू होती है और उत्तर की तरफ जाकर बाल्टिक सागर में एक डेल्टा (नदीमुख) बनाकर विलय हो जाती है। 

पोलैंड के कई महत्वपूर्ण शहर इस नदी के किनारे बसे हुए हैं, जैसे कि उस देश कि राजधानी वारसॉ। क्राकुफ़ भी इसके किनारे पर स्थित है।

## इन्हें भी देखें
* वारसॉ
* पोलैंड

## सन्दर्भ


श्रेणी:पोलैंड की नदियाँ
श्रेणी:यूरोप की नदियाँ
टैडपोल आकाशगंगा

**टैडपोल आकाशगंगा** () एक स्पायरल आकाशगंगा है जो पृथ्वी से ४० करोड़ प्रकाशवर्ष दूर है उत्तरी तारामंडल ड्रेको में स्थित है। इसकी सबसे बड़ी विशेषता तारों की एक दूम है जो २.८० लाख प्रकाशवर्ष लंबी और काफ़ी घनत्व वाली है।

## सन्दर्भ
ओकापी

**ओकापी** (**ओकापिया जॉन्स्टोनी**) अफ्री़का के इटुरी वर्षावन, जो कि मध्य अफ्री़का के कांगो लोकतान्त्रिक गणराज्य में स्थित है, में पाया जाने वाला एक जीव है। यह जिराफ़ का सबसे करीबी रिश्तेदार है। आज यह वन में लगभग १०,०००-२०,००० की संख्या में हैं।
### अभिलक्षण
ओकापी का पृष्ठ भाग गहरे कत्थई रंग का होता है और पैरों में अद्भुत सफे़द-काली धारियाँ होती हैं, जिससे दूर से देखने में यह ज़ीब्रा जैसा दीखता है। शायद यह धारियाँ घने वर्षावन में शावक को अपनी माँ पहचानने में या फिर शायद छद्मावरण में मदद करती हैं। शरीर की बनावट जिराफ़ जैसी ही होती है सिवाय लंबी गर्दन के।
ओकापी और जिराफ़ दोनों की जीभ लंबी होती है (क़रीब ३५ से.मी.), जो नीले रंग की होती है और जिसकी मदद से वह पेड़ों से कोमल पत्तियाँ और कोपलें खाने में सफल होते हैं।thumb|left|ओकापी अपनी जीभ से मुँह साफ़ करता हुआ ओकापी की जीभ इतनी लंबी होती है कि वह उससे अपनी आँख तथा कान भी साफ़ कर सकता है। तेंदुआ इनका परभक्षी होता है तथा इनके बडे़ कान उससे बचने में मदद करते हैं। 
ओकापी की लंबाई लगभग १.९-२.५ मी. और ऊँचाई कन्धों तक लगभग १.५-२.० मी होती है। इनका वज़न २००-३०० कि. होता है। शरीर के हिसाब से इनकी पूँछ छोटी होती है और केवल ३०-४२ से.मी. लम्बी होती है। हाल तक यह मान्यता थी कि ओकापी आह्निक (दिन में चरने वाले) प्राणी होते हैं, लेकिन अब शोध यह बताते हैं कि वह निशाचर भी हैं। ओकापी समागम के समय के अलावा प्राय: एकाकी जीवन व्यतीत करते हैं। सिर्फ़ माँ और शावक ही साथ रहते हैं। समागम के समय के बर्ताव में सूंघना, चक्कर काटना और चाटना शामिल है।
ओकापी वन में जाने पहचाने रास्ते में भोजन की तलाश करते हैं। इनके इलाके अतिव्यापित होते हैं और औसतन एक वर्ग कि. में ०.६ जीव पाये जाते हैं। ओकापी सामाजिक प्राणी नहीं है और बड़े तथा एकांत इलाके में रहना पसन्द करता है। इसी आदत के कारण इनकी संख्या घट रही है क्योंकि इनके इलाके में मनुष्य भूमि अतिक्रमण कर रहा है।
ओकापी अपने क्षेत्र जताने के लिए विभिन्न तरीके इस्तेमाल करता है, जैसे मूत्र गंध द्वारा। इसके पैरों में गंध ग्रंथियाँ होती हैं जो एक प्रकार का द्रव्य उत्पन्न करती हैं जिसे यह अपने क्षेत्र की सरहद में लगाता है। नर अपने क्षेत्र की रक्षा काफ़ी ज़ोर-शोर से करता है लेकिन मादा को अपने क्षेत्र के बीच में से निकलने देता है।

## आवासीय इलाका
ओकापी ५०० से १००० मी. की ऊँचाई पर रहना पसन्द करता है लेकिन अपने आवासीय हद के पूर्वी इलाके में पहाड़ी वर्षावन में १००० मी. से ऊपर भी रह सकता है। इस इलाके में भरपूर वर्षा होने के कारण ओकापी की खाल तेलयुक्त और मखमली होती है जो पानी को उसके बदन में टिकने नहीं देती। उसने इस प्रकार की खाल छद्मावरण के लिए विकसित की है।
ओकापी के क्षेत्र की सीमाएँ इस प्रकार हैं: पूर्व में ऊँचे पहाड़ी वर्षावन, दक्षिण-पूर्व में दलदली क्षेत्र, पश्चिम में ५०० मी. से नीचे दलदली जंगल, उत्तर में सूडान का साहेल इलाका तथा दक्षिण में खुले जंगली मैदान।
वाम्बा और ऍपुलु इलाकों में यह सबसे अधिक पाया जाता है।

## बन्दी अवस्था में

File:Okapi2.jpg|डिज़्नी ऍनिमल किंगडम में
Image:okapi from the rear arp.jpg|ब्रिस्टल चिड़ियाघर में ओकापी अपने को साफ़ करता हुआ
File:Aa okapis chesterzoo.jpg|चॅस्टर चिड़ियाघर में
File:Miami Metro Zoo 64.jpg|माइआमी चिड़ियाघर में

## सन्दर्भ


श्रेणी:शाकाहारी पशु
श्रेणी:स्तनधारी
श्रेणी:जीवित जीवाश्म
सरमती लोग

[thumb|230px|सरमती लोग [स्किथी लोगों के सुदूर पश्चिमी क्षेत्र में बसते थे]]
**सरमती लोग** (लातिनी: Sarmatæ, फ़ारसी: , अंग्रेज़ी: Sarmatian) प्राचीनकाल में दक्षिणी रूस, युक्रेन और बाल्कन प्रदेश में बसने वाली एक जाति थी। सरमती ईरानी भाषाएँ बोलते थे और इस क्षेत्र में इनका प्रभाव पाँचवी शताब्दी ईसापूर्व से चौथी शताब्दी ईसवी तक रहा। यह स्किथी लोगों के पश्चिम में थे और उनसे सम्बंधित थे इसलिए कभी-कभी इन दोनों जातियों को इकट्ठे स्किथी-सरमती बुलाया जाता है। अपने चरम पर सरमती लोग पश्चिम में विस्चुला नदी से लेकर पूर्व में वोल्गा नदी, कृष्ण सागर और कैस्पियन सागर के छोरों तक और दक्षिण में कॉकस क्षेत्र तक फैले हुए थे। चौथी सदी ईसवी में गॉथ और हूण लोग इनके इलाक़ों में आ घुसे और सरमतियों की शक्ति घटती चली गई। मध्य काल में सरमतियों के वंशज अलान कहलाए जाने लगे और आधुनिक काल में यह ओसेती के नाम से जाने जाते हैं।

## इन्हें भी देखें
* स्किथी लोग
* ईरानी भाषाएँ

## सन्दर्भ


श्रेणी:विलुप्त मानव जातियाँ
श्रेणी:प्राचीन ईरानी जातियाँ
बटाईदारी

[thumb|230px|सन् १९४१ में [संयुक्त राज्य अमेरिका|अमेरिका में काम करता एक बटाईदार (शेयरक्रॉपर) किसान परिवार]]
**बटाईदारी** कृषि की उस व्यवस्था को कहा जाता है जिसमें ज़मीन का मालिक उसपर काम करने वाले किसान को अपनी ज़मीन का प्रयोग करने का अधिकार इस शर्त पर देता है कि किसान अपनी फ़सल का कुछ हिस्सा उसके हवाले कर देगा। दुनिया भर में बटाईदारी की बहुत सी प्रणालियाँ रही हैं। उदाहरण के लिए भारतीय उपमहाद्वीप में मुग़ल और अंग्रेज़ी ज़माने की ज़मींदारी व्यवस्था में किसी गाँव की ज़मीन को उस गाँव के ज़मींदार की सम्पत्ति माना जाता था और वह गाँव के अन्य निवासियों को उसपर तभी काम करने देता था अगर वे उसे अपनी फ़सल का हिस्सा दें। अमेरिका में 'शेयरक्रॉपिन्ग' (sharecropping), इटली में 'मेत्ज़ाद्रिया' (mezzadria), फ़्रांस में 'मेतायाझ़' (métayage) और स्पेन में 'मेदियेरो' (mediero) इसके अन्य उदाहरण हैं। इस्लामी शरिया क़ानून में भी बाग़ों पर काम करने के लिए एक 'मुसाक़त' नाम की बटाईदारी व्यवथा का उल्लेख है।

## इन्हें भी देखें
* ज़मींदारी
* कृषि

## सन्दर्भ


श्रेणी:कृषि
संस्थितिविज्ञान

300px|right|thumb|मोबियस स्ट्रिप (Möbius strip) एक ऐसी वस्तु है जिसमें केवल एक तल एवं एक ही कोर (one surface and one edge) है। ऐसे आकारों का अध्ययन 'टोपोलॉजी' के अन्तर्गत किया जाता है।
300px|right|thumb|एक कप से बदललते हुए टोरस का सृजन

**संस्थितिविज्ञान** या टोपोलॉजी गणित का बड़ा क्षेत्र है। इसे ज्यामिति के विस्तार के रूप में देखा जाता है। इसमें उन गुणों का अध्ययन किया जाता है जो वस्तुओं को सतत रूप से विकृत करने पर उनमें बने रहे हैं। उदाहरण के लिये किसी चीज को बिना फाड़े या साटे हुए तानने पर आने वाली विकृतियाँ। संस्थिति का विकास ज्यामिति तथा समुच्चय सिद्धान्त से हुआ है।

'टोपोलॉजी' शब्द से दो चीजों का बोध होता है : 
: (१) गणित का प्रक्षेत्र (संस्थितिविज्ञान), तथा
: (२) इस प्रक्षेत्र के मूलभूत संकल्पनाओं को पारिभाषित करने के लिए प्रयुक्त समुच्चयों के संघ के लिए

संस्थितिविज्ञान एक विस्तृत क्षेत्र वाला विषय है। इसके कई उपक्षेत्र हैं। इसके कुछ प्रमुख क्षेत्र निम्नांकित है गणित की एक शाखा टोपोलॉजी के सिद्धांतों का प्रयोग किसने किया
* 
* 
* 

## इन्हें भी देखें
* shubham k के सात पुल

## बाहरी कड़ियाँ
* Elementary Topology: A First Course Viro, Ivanov, Netsvetaev, Kharlamov
* 
* The Topological Zoo at The Geometry Center
* Topology Atlas
* Topology Course Lecture Notes Aisling McCluskey and Brian McMaster, Topology Atlas
* Topology Glossary
* Moscow 1935: Topology moving towards America, a historical essay by Hassler Whitney.

श्रेणी:गणितीय संरचनाएँ
तावीज़

thumb|220px|यह ओमामोरी नाम का एक जापानी जंतर है
**तावीज़** या **जंतर** ऐसी किसी वस्तु को कहते हैं जो सौभाग्य लाने के लिए या दुर्भाग्य और बुरी नज़र से बचाने के लिए रखी जाए। यह किसी भी प्रकार की वस्तु हो सकती है, जैसे की काला धागा, रत्न, मूर्तियाँ, रुद्राक्ष, सिक्के, चित्र, अंगूठियाँ, पौधे, वग़ैराह। भारतीय उपमहाद्वीप में अक्सर यह किसी माला में कोई धार्मिक वस्तु पिरो के बनाए जाते हैं, जैसे कि रुद्राक्ष या एक छोटी सी थैली में बंद किसी मन्त्र या आयत की पर्ची। यह किसी धार्मिक ग्रन्थ या लेख के रूप में भी हो सकती है, जैसे किसी बीमार के तकिये के नीचे अक्सर हनुमान चालीसा रख दी जाती है। 

तावीज़ मुस्का (तुर्की) या taʿwīdh (अरबी: تعويذ) दक्षिण एशिया में अच्छे भाग्य और संरक्षण के लिए पहना जाने वाला एक ताबीज या लॉकेट है। 

मुसलमानों द्वारा पहनी जाने वाली तवीज़ में कुरान और / या अन्य इस्लामी प्रार्थना का समावेश हैं।  कुछ मुसलमानों तवीज़ को बुराई से बचाने के लिए पहना है। तावीज़ शब्द का प्रयोग अन्य प्रकार के ताबीज के संदर्भ में किया जाता है। यह एक लटकन हो सकती है, धातु पर नक्काशी या यहां तक ​​कि फ्रेम किए हुए युगल भी हो सकते हैं। 

हिंदुओं द्वारा पहना जाने वाला तावीज़ अक्सर उस धर्म में पवित्र ओम प्रतीक को धारण करता है और हिंदी साहित्य में संदर्भित है।

## शब्द-साधन
उर्दू और हिंदी में इस्तेमाल होने वाला शब्द तावीज़ अरबी से आता है।  अरबी शब्द tawwīdh, जिसका अर्थ है "ताबीज" या "आकर्षण" क्रिया awwadha से बना है, जिसका अर्थ है "किसी ताबीज या भस्म के साथ किसी को मज़बूत करना"। 

## अन्य भाषाओँ में
* अंग्रेज़ी - ऐम्युलॅट (amulet)
* अरबी: तिलासिम ()
* फ़ारसी - तावीज़ ()

## इन्हें भी देखें
* नज़र
* मन्त्र

## सन्दर्भ


श्रेणी:धार्मिक वस्तुएँ
श्रेणी:श्रद्धा
आयत (क़ुरआन)

[thumb|220px|[क़ुरआन के सूरा अन-नज्म की अंतिम आयत]]

**आयत** ( ; बहुवचन:  **आयात**) अरबी भाषा का एक शब्द है जिसका अर्थ 'प्रशांत' होता है। इस्लाम के धार्मिक ग्रन्थ क़ुरआन की सबसे छोटी ईकाई को आयत कहते हैं। क़ुरआन के हर अध्याय का नाम **[[सूरा]]** होता है और हर सूरे में बहुत सी आयत होती हैं। अलग सूरे अलग लम्बाई के हैं और इनमें ३ से लेकर २८६ आयत हैं। पूरे क़ुरआन में कुल मिलकर ६,६६६ आयत हैं।****

## क़ुरआन में प्रयोग का उदाहरण
सूरा अल-जासिया 45: 6}} में लिखा है कि:
'यह वो आयत (चिह्न, प्रमाण, पंक्तियाँ, शिक्षाएँ) हैं, या मुहम्मद (स॰अ॰व॰), जो हम तुम्हे सच्चाई से बयान कर रहे हैं। अब अल्लाह और उसकी आयतों के बाद यह किन बातों पर विश्वास करेंगे?'

## दो प्रकार की आयतें
* **मुहकम ()** - यह वे आयतें हैं जिनका अर्थ सीधा-साधा है और इनपर कोई बहस नहीं।
* **मुतशाबेह ()** - यह वे आयतें हैं जिनके एक से अधिक भिन्न तात्पर्य निकाले जा सकते हैं।

## इन्हें भी देखें
* क़ुरआन
* सूरा

## सन्दर्भ


श्रेणी:क़ुरआन
उपरिचर

**उपरिचर** कुरुवंश के एक प्रतापी राजा थे। इनका वास्तविक नाम 'वसु' था और 'उपरिचर' इनकी उपाधि थी। ये चंद्रवंशी सुधन्वा की शाखा में उत्पन्न कृती (मतांतर से कृतयज्ञ, कृतक) के पुत्र थे। 

इन्हें मृगया का व्यसन था, लेकिन बाद में यह व्यसन छूट गया और ये तपश्चर्या के प्रति विशेष अनुरक्त हो गए। इंद्र की आज्ञा से इन्होंने चेदि देश पर विजय प्राप्त की जिससे प्रसन्न हो इंद्र ने इन्हें स्फटिक के बना विमान और वैजयंती माला उपहार में दी। ये सदा उक्त विमान में बैठकर आकाश में विचरण करते रहे थे इसलिए इन्हें उपरिचर कहा जाने लगा। इंद्रमाला धारण करने के कारण इन्हें इंद्रमाली नाम भी प्राप्त है। शुक्तिमती नदी को कोलाहल नमक पर्वत रोक रहा है, यह देखकर इन्होंने पाद प्रहार से पर्वत में विवर बना दिया। शक्तिमती उस विवर से बहने लगी और पर्वत के संयोग से उसे एक पुत्र तथा एक पुत्री प्राप्त हुई जिन्हें उसने उपरिचर को दे दिया। पुत्र को राजा ने अपना सेनापति बनाया और गिरिका नाम की उस कन्या के साथ विवाह कर लिया। गिरिका ऋतुमती हुई तो पितरों की आज्ञा से राजा मृगया हेतु वन में चले गए। परंतु पत्नी की याद आते ही वहाँ उनका रेत स्खलित हो गया जिसे उन्होंने एक श्येन के द्वारा अपनती पत्नी के पास भेजा। लकिन मार्ग में एक अन्य श्येन के झपटने से उक्त रेत यमुना में गिरा और उससे मत्स्यरूपा अद्रिका आपन्नसत्वा हुई। अद्रिका धीवर द्वारा पकड़ी गई और चीरने पर उसके पेट से एक पुत्र तथा एक पुत्री मिली जिन्हें राजा को दे दिया गया। मत्स्य नामक पुत्र को राजा ने अपने पास रखा और कन्या धीवर को लौटा दी। यही कन्या मत्स्यगंधा (सत्यवती) के नाम से प्रसिद्ध हुई और इसी से वेदव्यास का जन्म हुआ।

श्रेणी:पौराणिक पात्र
रणवीर सिंह

**रणवीर सिंह** (; जन्म **रणवीर सिंह भवनानी** ६ जुलाई १९८५) एक  अभिनेता है। मुंबई में जन्मा रणवीर सिंह हमेशा से ही अभिनेता बनना चाहता था परन्तु कॉलेज के दिनों में उसे लगा कि अभिनय का ख्याल काफ़ी दूर की बात है और उसने लेखन की ओर लक्ष्य केंद्रित किया। इंडियाना युनिवर्सिटी, ब्लूमिंगटन से बैचलर ऑफ आर्ट्स की डिग्री करते वक्त सिंह पुनः अभिनय की ओर आकर्षित हुआ और वापस भारत में आने के बाद मुख्य किरदारों के लिए हिन्दी फ़िल्म उद्योग में ऑडिशन देना शुरू किया। 

२०१० में सिंह ने यश राज फ़िल्म्स की नई फ़िल्म *[[बैंड बाजा बारात]]* के लिए ऑडिशन दिया और भूमिका प्राप्त करने में सफल रहा। यह रोमांस कॉमेडी शादियों के योजनाकारों पर आधारित थी और रणवीर को एक पारंपरिक दिल्ली के लड़के बिट्टू का किरदार निभाना था। फ़िल्म के निर्देशक मनीष शर्मा ने उसे दिल्ली यूनिवर्सिटी के कैम्पस में भोजन अवकाश के दौरान भेजा जहाँ से उसे अपने किरदार के लिए प्रेरणा मिली। रिलीज़ के बाद *बैंड बाजा बारात*  हिट फ़िल्म साबित हुई और रणवीर को अपनी भूमिका के लिए सर्वश्रेष्ठ नए पुरुष अभिनेता के फ़िल्मफेयर पुरस्कार से सम्मानित किया गया।

## जीवन और करियर
### १९८५-२००७: शुरूआती जीवन
रणवीर का जन्म ६ जुलाई १९८५ को मुंबई में हुआ।

## फ़िल्मोग्राफी

## सन्दर्भ

## बाहरी कड़ियाँ

*रणवीर सिंह की शादी 
*
* 

श्रेणी:1985 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:भारतीय अभिनेता
संक्रिया विज्ञान

**संक्रिया विज्ञान** (Operations research ; ब्रितानी प्रयोग में Operational Research) ज्ञान का वह क्षेत्र है जो प्रगत वैश्लेषिक विधियों की सहायता से बेहतर निर्णय लेने में मदद करता है। प्रायः यह गणित का उपक्षेत्र माना जाता है। कभी-कभी 'प्रबन्धन विज्ञान' (management science) तथा 'निर्णय विज्ञान' (decision science) इसके आधुनिक लगने वाले पर्यायवाची की तरह प्रयुक्त होते हैं।

## इन्हें भी देखें
* क्रियात्मक अनुसन्धान (action research)

## बाहरी कड़ियाँ
*संक्रियाविज्ञान शब्दावली (हिन्दी विकिकोश पर यूनिकोड देवनागरी में)
*संक्रियाविज्ञान शब्दावली (यूनीकोड में ; भारतवाणी पोर्टल पर)
*संक्रियाविज्ञान शब्दावली (पीडीएफ ; वैज्ञानिक एवं तकनीकी शब्दावली आयोग)

*
श्रेणी:अनुप्रयुक्त गणित
श्रेणी:गणितीय इष्ततमकरण
श्रेणी:प्रबन्धन
श्रेणी:इंजीनियरी विधाएँ
अभिकलनात्मक गणित

**अभिकलनात्मक गणित** (Computational mathematics) ज्ञान के उन क्षेत्रों से संबन्धित है जहाँ अभिकलन की भूमिका बहुत महत्त्व की है। १९५० के दशक तक अभिकलनात्मक गणित, अनुप्रयुक्त गणित का अलग प्रभाग बन चुका था। इसमें अल्गोरिद्म, आंकिक विधियों (numerical methods) तथा प्रतीकात्मक विधियों (symbolic methods) का अध्ययन किया जाता है।

सम्प्रति, अभिकलनात्मक गणित में निम्नांकित विषय शामिल हैं-

* अभिकलनात्मक विज्ञान (computational science), also known as scientific computation or computational engineering
* solving mathematical problems by संगणक सिमुलेशन (computer simulation) as opposed to analytic methods of अनुप्रयुक्त गणित (applied mathematics)
* numerical methods used in scientific computation, for example numerical linear algebra and numerical solution of partial differential equations
* stochastic methods, such as Monte Carlo methods and other representations of uncertainty in scientific computation, for example stochastic finite elements
* the mathematics of scientific computation (the theoretical side involving mathematical proofs), in particular numerical analysis, the theory of numerical methods (but theory of computation and complexity of algorithms belong to theoretical computer science)
* symbolic computation and computer algebra systems
* computer-assisted research in various areas of mathematics, such as logic (automated theorem proving), discrete mathematics (search for mathematical structures such as groups), number theory (primality testing and factorization), cryptography, and computational algebraic topology
* computational linguistics, the use of mathematical and computer techniques in natural languages
* अभिकलनात्मक ज्यामिति (Computational geometry)
* Computational topology
* Computational number theory
* Algorithmic information theory
* Algorithmic game theory

## सन्दर्भ

## बाहरी कड़ियाँ
* Foundations of Computational Mathematics: a non-profit organization

श्रेणी:Applied mathematics
श्रेणी:Computational science
श्रेणी:Article Feedback 5
श्रेणी:Computational mathematics